
asupra propunerii legislative pentru modificarea Ordonanţei de urgenţă a Guvernului nr.75/2005 privind asigurarea calităţii educaţiei

 (Pl.x. 499/2010)


1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 499 din 9 noiembrie 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea Ordonanţei de urgenţă a Guvernului nr.75/2005 privind asigurarea calităţii educaţiei.

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru muncă şi protecţie socială, avizul Consiliului Legislativ, precum şi Punctul de vedere al Guvernului.


Propunerea legislativă are ca obiect de reglementare modificarea articolului 16 alineatul (2) şi a articolului 19 alineatul (1) din Ordonanţa de urgenţă a Guvernului nr.75/2005 privind asigurarea calităţii educaţiei, cu modificările şi completările ulterioare, în sensul ca sediul, organigrama şi regulamentul de funcţionare al Agenţiei Române pentru Asigurarea Calităţii Învăţământului Superior (ARACIS) să se stabilească prin hotărâre a Consiliului Agenţiei, iar acest Consiliu să fie format din 17 membri, dintre care doi studenţi. 

2. În funcţie de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 18 deputaţi, din totalul de 31 membri ai Comisiei. 




4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Dragoş Ciuparu - secretar de stat în cadrul Ministerului Educaţiei, Cercetării, Tineretului şi Sportului; domnul Pavel Năstase – director al Departamentului de Acreditare şi domnul Mihai Floroiu – consilier în cadrul Agenţiei Române de Asigurare a Calităţii în Învăţământul Superior.


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.

În urma dezbaterii, în şedinţa din 23 noiembrie 2010, Comisia a propus, cu unanimitatea voturilor celor prezenţi, adoptarea propunerii legislative, cu amendamentele admise din Anexă.  

ANEXĂ

I. Amendamente admise

	Nr.

crt.
	Text 

OUG 75/2005, cu modificările  şi completările ulterioare
	Text 

propunere legislativă
	Text propus de Comisie

(autorul amendamentului)
	Motivare

	1.
	---
	Titlul Legii: Lege pentru modificarea Ordonanţei de urgenţă a Guvernului nr. 75/2005 privind asigurarea calităţii educaţiei
	Text nemodificat
	

	2. 
	---


	Articol unic – Ordonanţa de urgenţă a Guvernului nr. 75/2005 privind asigurarea calităţii educaţiei, publicată în Monitorul Oficial al României, Partea I, nr. 642 din 20.07.2005, aprobată cu  modificări şi completări prin Legea nr. 87/2006, se modifică după cum urmează:
	Art. I – Ordonanţa de urgenţă a Guvernului nr. 75/2005 privind asigurarea calităţii educaţiei, publicată în Monitorul Oficial al României, Partea I, nr. 642 din 20 iulie 2005, aprobată cu  modificări prin Legea nr. 87/2006, cu modificările ulterioare, se modifică după cum urmează:
	Respectarea normelor de tehnică legislativă 

	3.
	Art. 16 – (2) Sediul, organigrama şi regulamentul de funcţionare al ARACIS se stabilesc prin hotărâre a Guvernului. 
	1. La articolul 16, alineatul (2) se modifică şi va avea următorul cuprins:
„(2) Sediul, organigrama şi regulamentul de funcţionare al ARACIS se stabilesc prin hotărâre a Consiliului ARACIS, în termen de 60 de zile.”
	1. La articolul 16, alineatul (2) se modifică şi va avea următorul cuprins:

„(2) Sediul, organigrama şi regulamentul de funcţionare al ARACIS se stabilesc prin hotărâre a consiliului ARACIS.
Autor: Deputat Cristian Sorin Dumitrescu
	În temeiul art. 62 din Legea 
nr. 24/2000 privind normele de tehnică legislativă pentru elaborarea actelor normative, republicată, dispoziţiile de modificare şi de completare se încorporează, de la data intrării lor în vigoare, în actul de bază, identificându-se cu acesta, iar Ordonanţa de urgenta a Guvernului nr. 75/2005 a intrat în vigoare în anul 2005.

	4.
	Art. 19 – (1) ARACIS  este condusă de un consiliu alcătuit din 15 membri cu funcţii didactice de predare în învăţământul superior.

	2. La articolul 19, alineatul (1) se modifică şi va avea următorul cuprins:

„(1) ARACIS  este condusă de un consiliu alcătuit din 17 membri din care 15 membri cu funcţii didactice de predare în învăţământul superior şi doi studenţi, reprezentanţi ai asociaţiilor studenţeşti din România”. 
	2. La articolul 19, alineatul (1) se modifică şi va avea următorul cuprins:

„Art. 19 - (1) ARACIS  este condusă de un consiliu alcătuit din 17 membri, din care 15 membri cu funcţii didactice de predare în învăţământul superior şi doi studenţi, reprezentanţi ai federaţiilor studenţeşti din România”.
Autor: Comisia
	La nivel naţional, studenţii sunt reprezentaţi prin federaţii şi nu prin asociaţii. 

	5. 
	---
	---
	Art. II. - În termen de 90 de zile de la intrarea în vigoare a prezentei legi, consiliul ARACIS adoptă hotărârea prevăzută la art. 16 alin. (2) din Ordonanţa de urgenţă a Guvernului nr. 75/2005, aprobată cu modificări prin Legea nr. 87/2006, cu modificările ulterioare, precum şi cu cele aduse prin prezenta lege.
Autor: Deputat Cristian Sorin Dumitrescu
	Este necesar un termen mai lung pentru realizarea corespunzătoare a regulamentului.


II. Amendamente respinse 

	Nr. crt. 
	Text 

propunere legislativă
	Text propus de Comisie

(autorul amendamentului)
	Motivare

	1.
	1. La articolul 16, alineatul (2) se modifică şi va avea următorul cuprins:

„(2) Sediul, organigrama şi regulamentul de funcţionare al ARACIS se stabilesc prin hotărâre a Consiliului ARACIS, în termen de 60 de zile.”
	1. La articolul 16, alineatul (2) se modifică şi va avea următorul cuprins:

„(2) Sediul, organigrama şi regulamentul de funcţionare al ARACIS se stabilesc prin hotărâre a Consiliului ARACIS.”

Autor: Comisia pentru muncă şi protecţie socială
	a) Motivare pentru adoptare 

S-a eliminat sintagma „în termen de 60 de zile” pentru a da posibilitatea modificării operative a organigramei şi regulamentului de funcţionare, potrivit necesităţilor şi evoluţiei în timp a activităţilor Agenţiei. 

b) Motivare pentru respingere

Este necesară stabilirea unui termen pentru elaborarea şi aprobarea regulamentului. 

